Veli Merikoski

Veli Kaarlo Merikoski (2. tammikuuta 1905 Pyhtää – 28. tammikuuta 1982 Helsinki) oli suomalainen oikeustieteilijä, professori ja ministeri.

Merikoski oli 1900-luvun arvostetuimpia suomalaisia oikeustieteen tutkijoita, yliopiston opettajia ja lakimieskunnan kasvattajia. Hän oli laajan oikeustieteellisen tuotantonsa, yhteiskunnallisen vaikuttamisensa ja kansainvälisten tehtäviensä johdosta myös tunnetuimpia suomalaisia lakimiehiä. 

Merikoski toimi Helsingin yliopiston hallinto-oikeuden apulaisprofessorina 1937–1941 ja professorina 1941–1970. Hän oli myös Turun kauppakorkeakoulun kansleri ja Haagin pysyvän välitystuomioistuimen jäsen. Merikoski valittiin 1. marraskuuta 1958 Suomen Kansanpuolueen puheenjohtajaksi.

Veli Merikoski toimi ministerinä kerran, ulkoasiainministerinä Ahti Karjalaisen I hallituksessa vuosina 1962–1963 edustaen Suomen Kansanpuoluetta. Hän toimi vuoden 1962 eduskuntavaalien jälkeen hallitustunnustelijana, mutta hänen epäonnistuttuaan hallituksen muodostamisessa hallitustunnustelijaksi nimitettiin Ahti Karjalainen.

Merikosken vanhemmat olivat kouluneuvos Kaarlo Aukusti Merikoski (ent. Lindstedt) ja Salli Nevalainen. Hänen puolisonsa oli vuodesta 1940 Wava Margit o.s. Winge (k. 1968). Heillä oli kolme lasta.

Teoksia 
 Asevelvollisuuslainsäädäntö selityksineen. WSOY 1933
 Hallinto-oikeudellinen tutkimus yhdistymisvapaudesta = La liberté d’association: étude de droit administratif. Otava 1935
 Yhdistyslainsäädäntö selityksineen. WSOY 1935
 Erivapauden käsite. Otava 1936
 Valtionapujärjestelmä hallintovalvonnan kannalta = Staatsbeitragssystem vom Standpunkte der Verwaltungsaufsicht. Suomalainen lakimiesten yhdistys 1938
 Sotavainajain omaisten ja sotainvaliidien taloudelliset edut. WSOY 1940
 Asevelvollisuuslainsäädäntö 1941. WSOY 1941
 Suomalainen sotilashallinto Itä-Karjalassa 1941–1944. Otava 1944
 Suomen julkisoikeuden oppikirja, osa 1. WSOY 1946
 Suomen julkisoikeuden oppikirja, osa 2. WSOY 1949
 Hallinto-oikeudellisia sovellutustapauksia. Lainopillisen ylioppilastiedekunnan kustannustoimikunta, Helsinki 1950
 Hallinto-oikeudellisia sovellutustapauksia: Uusi, lisätty sarja. 1956
 Suomen julkisoikeus pääpiirteittäin, osa 1. WSOY 1956
 Vapaa harkinta hallinnossa. Lainopillisen ylioppilastiedekunnan kustannustoimikunta, Helsinki 1958
 Hallinto-oikeuden oikeussuojajärjestelmä, osa 1. Lainopillisen ylioppilastiedekunnan kustannustoimikunta, Helsinki 1959
 Hallinto-oikeuden oikeussuojajärjestelmä, osa 2. Lainopillisen ylioppilastiedekunnan kustannustoimikunta, Helsinki 1961
 Kansalaisen ABC-kirja: Kansalaistiedon alkeisoppikirja. WSOY 1961
 Suomen julkisoikeus pääpiirteittäin, osa 2. WSOY 1964
 Veli Merikosken kertomaa ja hänestä kerrottua, kerännyt J. E. Kalha.  1965
 Yliopistohallinnon ydinkysymyksiä.  WSOY 1966
 Hallinto-oikeuden oikeussuojajärjestelmä 1–2: Oikaisuja, muutoksia ja täydennyksiä v. 1967. Helsingin yliopisto 1967
 Hallinnon politisoituminen. WSOY 1968
 Muuttumaton, muuttuva valtiosääntömme: Suomen hallitusmuoto 1919–19/7–1969.  WSOY 1969
 Yliopistokratia: Ylioppilashallintoko demokratiaa? Otava 1970
 Julkisen sanan neuvosto. Valistus 1971
 Ääni äänioikeuden puolesta. Suomen lakimiesliiton kustannus 1972 
 Hiipivä henkinen holhous: Viestintämonopoliko Suomeen? Kustannuskilta 1973
 Valtiosääntötuomioistuimen tarpeellisuus. Suomen lakimiesliiton kustannus 1973
 Kansa ja kansanvalta: Valtiosääntöuudistuksen lähtökohtia. Otava 1974
 Valtiotietoa paloittain. Librum 1980

Lähteet 

Suomen ulkoasiainministerit
Helsingin yliopiston professorit
Suomalaiset oikeustieteilijät
Helsingin yliopiston dekaanit
Suomen Kansanpuolueen poliitikot
Vuonna 1905 syntyneet
Vuonna 1982 kuolleet
Suomen Kansanpuolueen puheenjohtajat
Suomalaiset professorit